05 | November | 2009 | Herriemerrie
Sonkind vertel dat sy in haar vorige lewe 'n Idiaan was.
Ek was in my vorige lewe 'n seerower. Nie enige seerower nie, ek was Grace O'Malley. Die seerower koningin, wat Koningin Elizabeth die Eerste en haar gesante op hulle neus laat kyk het. Sy het boonop Elizabeth as haar gelyke behandel, juis omdat sy haarself as Ierland se koningin gesien het. Baie ongehoord in die tyd.
Wat was jy in jou vorige lewe? Weet jy dalk wie jy was? Wees maar oorspronklik, niemand gaan kyk of jy dalkies jok nie.
Charla Nash van New Haven, VSA, dagvaar die staat nadat 'n sjimpansee haar hande, lippe, neus en ooglede afgeruk het. Dit het haar blind gelaat. Die sjimpansee, Travis (90 kg), se eienaar het Nash gevra om te help om die terug te lok huistoe. Die $150 000 eis is gegrond op 'n bioloog se waarskuwing aan die owerhede dat Travis gevaarlik kan wees, waarna niemand opgetree het nie.
Sorg vir die militêre veterane of . . . Dit is in kort wat Thabang Makwetla, adjunkminister van verdediging en militêre veterane, vir die parliment gister vertel het. Blykbaar moet daar onthou word dat die veterane militêre opleiding het en dat stabiliteit in SA nie gewaarborg kan word as hulle nie betaal word nie. Klink na afpersing vir my.
Iets wat my nogal geinteresseer het is 'n saak wat teen 'n Welkomse Dominee terug getrek is weens menslike redes. Hy was aangekla omdat hy nie die molestering van 'n 9 jarige meisie aangemeld het nie. Art. 54 van Wet 32 van 2007 verplig enige iemand, uitsluitende prokureurs, om die polisie in kennis te stel as 'n kind of 'n gestremde persoon seksueel gemolesteer word. Ek het gemengde gevoelens daaroor. Sekerlik moet daar 'n vertrouings verhouding tussen 'n predikant en skapie wees. Tog kan 'n monster ongestoord verder molesteer terwyl krokkodil trane by die dominee huil. Hoe voel julle?
In dae van ons roof, is 'n vrou en haar baba in Hartebeespoort met 'n gas aan die slaap gemaak voordat . Die rowers het die ma toe met 'n morfien kombinasie ingespuit en verkrag voordat hulle die huis beroof het. In 'n ander voorval het 'n gesoekte rower homself geskiet toe wagte hom op heterdaad betrap het toe hy 'n huis in Honeydew betrap het.
Die Dusi Kano Marathon is eers in Januarie, maar die organiseerders krap reeds kop met die krokodile wat in die Dusi opgemerk word.
'n Man het ten minste 12 h lank met 'n koeël in die bors naby die skietbaan in Bapsfontein gelê nadat hy en sy vrou in die omgewing gekaap is. Die kapers het met sy kar en vrou gevlug. Sy het ontsnap en die polisie inroep om haar man te gaan soek.
Helen Peens (44) is gister vir die eerste keer tronk toe nadat sy al as 9 jarige al begin steel. Bedrog het haar op die einde ingehaal. As 9 jarige het sy die kafee eienaar waar sy gewerk het pille ingegee en dan vir haar gesin hamburgers gemaak terwyl hy geslaap het. Sy was arm groot geword en het skool op 15 met 'n gr 7 agter haar naam verlaat.